《燕京杂咏三首 其三》
清代·陈学洙

一从丹诏下明光，封事朝朝献未央。圣世保衡商左相，金门待诏汉东方。

碧鸡久说通邛僰，白雉初闻贡越裳。自此万方归有道，扶馀海外不称王。

作者简介：（1638—1719）清江苏长洲人，字左原。康熙二十三年举人。性情笃厚，守节操极严。工诗文，其古诗古朴深秀，近体意致淡荡。有《西田诗集》、《响山夕集》。